pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-อสม. จ.ตาก เคาะประตูบ้านค้นหากลุ่มเสี่ยงโควิด 19 กว่า 1.5 แสนหลังคาเรือน [กระทรวงสาธารณสุข]
วันเสาร์ที่ 20 มิถุนายน 2563
อสม. จ.ตาก เคาะประตูบ้านค้นหากลุ่มเสี่ยงโควิด 19 กว่า 1.5 แสนหลังคาเรือน [กระทรวงสาธารณสุข]
อสม. จ.ตาก เคาะประตูบ้านค้นหากลุ่มเสี่ยงโควิด 19 กว่า 1.5 แสนหลังคาเรือน
รัฐมนตรีช่วยว่าการกระทรวงสาธารณสุข ลงพื้นที่ จ.ตาก เยี่ยมให้กําลังใจ เจ้าหน้าที่สาธารณสุข อสม.ด่านหน้าเฝ้าระวังป้องกันและควบคุมโรคโควิด 19 เขตชายแดนไทย-เมียนมา ชื่นชม อสม.ออกเคาะประตูบ้านค้นหากลุ่มเสี่ยงให้ความรู้ประชาชนกว่า 1.5 แสนหลังคาเรือน
วันนี้ (20 มิถุนายน 2563) ที่ จ.ตาก ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วยนายธนิตพล ไชยนันทน์ ที่ปรึกษารัฐมนตรีช่วยว่าการกระทรวงสาธารณสุขและคณะ ลงพื้นที่เยี่ยมให้กําลังใจแพทย์ พยาบาล เจ้าหน้าที่สาธารณสุข และอาสาสมัครสาธารณสุขประจําหมู่บ้าน(อสม)ด่านหน้าเฝ้าระวังป้องกันและควบคุมโรคโควิด 19 ในพื้นที่เขตชายแดนไทย-เมียนมา พร้อมมอบเวชภัณฑ์ และอุปกรณ์ป้องกันโรค
ดร.สาธิต กล่าวว่า งานเฝ้าระวังป้องกันและควบคุมโรคโควิด 19 ของประเทศไทยได้ผลดี มาจากความร่วมมือร่วมใจทํางานของเจ้าหน้าที่สาธารณสุข ฝ่ายความมั่นคง ต่างประเทศ ท้องถิ่น ประชาชน และฝ่ายสนับสนุนที่สําคัญคือ อสม. กว่า 1ล้านคน ที่เสียสละเป็นด่านหน้าทํางานเชิงรุกเคาะประตูบ้านครัวเรือนที่รับผิดชอบ แจ้งข่าวและให้ความรู้ คัดกรองกลุ่มเสี่ยง และส่งต่อเข้ารักษา จนผลงานเป็นที่ประจักษ์ระดับโลก ได้รับคําชื่นชมจากองค์การอนามัยโลกว่าปัจจัยสําคัญที่ต่อสู้โควิด 19 สําเร็จ ปัจจัยหนึ่งคือ อสม.
สําหรับจังหวัดตาก เป็นพื้นที่ที่มีความจําเพาะทั้งสภาพภูมิประเทศ เป็นพื้นที่สูงและความยากลําบากในการเข้าถึงบริการของประชาชน แต่ด้วยความร่วมมือของเจ้าหน้าที่สาธารณสุขและ อสม. ทําให้การคัดกรองโรคมีประสิทธิภาพ ไม่พบการแพร่ระบาดของโรคโควิด 19 แม้จะมีความเสี่ยงสูงจากการเข้าออกของประชาชนประเทศเพื่อนบ้าน /นักท่องเที่ยว โดยมีด่านคัดกรองหลัก 4 จุดคือด่านตรวจวังเจ้า แม่สลิด วังประจบ ห้วยหินฝน ตั้งแต่ 26 มีนาคม –
17 มิถุนายน 2563 คัดกรองผู้เดินทาง 419,931 คน และด่านพรมแดนไทย – เมียนมา คัดกรองรวม 299 คน
รับตัวไว้ที่ Local Quarantine ทั้งหมด
ปัจจุบันพบผู้ติดเชื้อโควิด19 สะสม 3 ราย รักษาหายทั้งหมด มีผู้เข้าเกณฑ์สอบสวน (PUI)132 ราย ตรวจไม่พบเชื้อ มีผู้สัมผัสใกล้ชิด (Contact case) 45 รายติดตามครบกําหนด 14 วันทุกราย และมีผู้ที่มีความเสี่ยงกักกันอยู่ที่บ้านและต้องถูกติดตาม โดยอสม.และเจ้าหน้าที่สาธารณสุข 19,118 ราย นอกจากนี้ อสม.ได้ออกเคาะประตูบ้านเพื่อให้ความรู้และค้นหากลุ่มเสี่ยงอีก 151,501 หลังคาเรือน
“ขอบคุณ อสม.ทั่วประเทศ ค่าตอบแทนและสวัสดิการที่จะเพิ่มเติมตามมา เป็นผลจากการทํางานหนักเป็นที่ประจักษ์ระดับโลก ขอให้เดินหน้าต่อสู้กับโรคโควิด 19 ให้สําเร็จ ให้ตัวเลขผู้ป่วยเป็นศูนย์ สร้างความเชื่อมั่นทางสาธารณสุข ช่วยสร้างโอกาสด้านเศรษฐกิจและสังคม จากการค้า การลงทุน การท่องเที่ยวต่อไป” ดร.สาธิต กล่าว
รัฐบาลไทย-ข่าวทำเนียบรัฐบาล-รมช.มนัญญา ชี้ กรมวิชาการเกษตรส่งข้อมูลให้คณะกรรมการวัตถุอันตรายตามที่ได้รับมอบหมายแล้ว พร้อมเสนอการกำหนดมาตรฐาน ISO
วันพุธที่ 29 เมษายน 2563
รมช.มนัญญา ชี้ กรมวิชาการเกษตรส่งข้อมูลให้คณะกรรมการวัตถุอันตรายตามที่ได้รับมอบหมายแล้ว พร้อมเสนอการกําหนดมาตรฐาน ISO
รมช.มนัญญา ชี้ กรมวิชาการเกษตรส่งข้อมูลให้คณะกรรมการวัตถุอันตรายตามที่ได้รับมอบหมายแล้ว พร้อมเสนอการกําหนดมาตรฐาน ISO สําหรับโรงงานที่ผลิต นําเข้า จําหน่าย สารเคมีการเกษตร ขึ้นมาเป็นเรื่องวาระเพื่อพิจารณา
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เปิดเผยภายหลังหารือร่วมกับคณะที่ปรึกษา อธิบดี และผู้บริหารหน่วยงานในสังกัด ณ กระทรวงเกษตรและสหกรณ์ ว่า จากกรณีที่มีสื่อรายงานว่ากรมวิชาการเกษตรไม่ได้ส่งข้อมูลตามที่คณะกรรมการวัตถุอันตรายมอบหมายนั้น ไม่เป็นความจริง เพราะได้เรียกอธิบดีกรมวิชาการเกษตรมาสอบถามแล้ว ทราบว่าได้จัดส่งข้อมูลเรียบร้อยแล้ว ประกอบด้วย มาตรการรองรับในการหาสารทดแทนวิธีการอื่นที่เหมาะสมสําหรับวัตถุอันตรายพาราควอดและคลอร์ไพรฟอด รวมถึงมาตรการในการลดผลกระทบที่จะเกิดขึ้นต่อภาคส่วนที่เกี่ยวข้อง รวมทั้งผลกระทบต่อสุขภาพประชาชน ตามมติที่ประชุมเมื่อวันที่ 24 พฤศจิกายน 2562 โดยส่งถึงอธิบดีกรมโรงงานอุตสาหกรรม เลขานุการคณะกรรมการวัตถุอันตรายเมื่อวันที่ 27 เมษายน 2563 ที่ผ่านมา
นอกจากนี้ ได้สั่งการให้กรมวิชาการเกษตรนําเสนอที่ประชุมคณะกรรมการวัตถุอันตรายเกี่ยวกับการพิจารณากําหนดมาตรฐาน ISO สําหรับโรงงานที่ผลิต นําเข้า จําหน่าย สารเคมีการเกษตร ขึ้นมาเป็นเรื่องวาระเพื่อพิจารณาในวันที่ 30 เมษายนนี้ เนื่องจากได้ส่งเรื่องไปตั้งแต่เดือนกุมภาพันธ์เพื่อกําหนดให้โรงงานผลิตและบรรจุต้องมีมาตรฐานสากลที่ทั่วโลกยอมรับ แต่เพิ่งทราบว่าเรื่องดังกล่าวถูกบรรจุเป็นวาระเพื่อทราบเท่านั้น ไม่ใช่วาระเพื่อพิจารณาเห็นชอบด้วย
กลุ่มโฆษกและวิเคราะห์ข่าว
กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02 281 0859 ต่อ 137
แฟกส์ 02 2822871
รัฐบาลไทย-ข่าวทำเนียบรัฐบาล-การจำหน่ายพันธบัตรออมทรัพย์ของกระทรวงการคลัง ในปีงบประมาณ พ.ศ. 2561 ครั้งที่ 1 เพิ่มเติม
วันศุกร์ที่ 29 ธันวาคม 2560
การจําหน่ายพันธบัตรออมทรัพย์ของกระทรวงการคลัง ในปีงบประมาณ พ.ศ. 2561 ครั้งที่ 1 เพิ่มเติม
ผู้อํานวยการสํานักงานบริหารหนี้สาธารณะ รายงานผลการจําหน่ายพันธบัตรออมทรัพย์ของกระทรวงการคลัง ในปีงบประมาณ พ.ศ. 2561 ครั้งที่ 1 วงเงิน 15,000 ล้านบาท ซึ่งเปิดจําหน่ายเมื่อวันที่ 27 พฤศจิกายน 2560 ขณะนี้จําหน่ายได้ครบตามวงเงินที่ประกาศแล้ว
นายประภาศ คงเอียด ผู้อํานวยการสํานักงานบริหารหนี้สาธารณะ รายงานผลการจําหน่ายพันธบัตรออมทรัพย์ของกระทรวงการคลัง ในปีงบประมาณ พ.ศ. 2561 ครั้งที่ 1 วงเงิน 15,000 ล้านบาท ซึ่งเปิดจําหน่ายเมื่อวันที่ 27 พฤศจิกายน 2560 ขณะนี้จําหน่ายได้ครบตามวงเงินที่ประกาศแล้ว และเนื่องจากยังมีความต้องการซื้อจากประชาชน รัฐมนตรีว่าการกระทรวงการคลังจึงเห็นชอบให้จัดสรรวงเงินจําหน่ายเพิ่มเติมจํานวน 3,000 ล้านบาท ตามรุ่นอายุและอัตราดอกเบี้ยเดิม คือเป็นพันธบัตรแบบไร้ใบตราสาร (Scripless) รุ่นอายุ 3 ปี อัตราดอกเบี้ยคงที่ร้อยละ 1.85 และรุ่นอายุ 7 ปี อัตราดอกเบี้ยคงที่ร้อยละ 2.45 จําหน่ายตั้งแต่วันที่ 15 มกราคม – 30 มีนาคม 2561 ทั้งนี้ กระทรวงการคลังขอสงวนสิทธิ์ในการจําหน่ายให้แก่บุคคลธรรมดาที่ถือสัญชาติไทยหรือมีถิ่นที่อยู่ในประเทศไทยเท่านั้น รายละไม่เกิน 2,000,000 บาทต่อธนาคารตัวแทนจําหน่าย
ผู้ที่สนใจสามารถซื้อพันธบัตรออมทรัพย์ได้ตั้งแต่เวลา 8.30 น. ของวันที่ 15 มกราคม 2561 จนถึงเวลา 15.00 น. ของวันที่ 30 มีนาคม 2561 โดยสามารถทํารายการซื้อผ่านเคาน์เตอร์ธนาคารตัวแทนจําหน่ายทุกสาขา เครื่องถอนเงินอัตโนมัติ (ATM) และระบบ Internet Banking ของธนาคารตัวแทนจําหน่ายทั้ง 4 แห่ง และผ่าน KTB netbank Application ของธนาคารกรุงไทยฯ ซึ่งเป็นการอํานวยความสะดวกให้กับประชาชนให้สามารถเข้าถึงพันธบัตรออมทรัพย์ได้ตลอดเวลา
โดยผู้มีสิทธิ์ซื้อสามารถทํารายการซื้อพันธบัตรออมทรัพย์ได้ที่
ธนาคารกรุงเทพฯ www.bangkokbank.com/ibanking
ธนาคารกรุงไทยฯ www.ktbnetbank.com
ธนาคารกสิกรไทยฯ https://online.kasikornbankgroup.com
ธนาคารไทยพาณิชย์ฯ www.scbeasy.com
จึงขอประกาศให้ทราบโดยทั่วกัน
สํานักพัฒนาตลาดตราสารหนี้ สํานักงานบริหารหนี้สาธารณะ
โทร. 0 2271 7999 ต่อ 5809/ 0 2265 8050 ต่อ 5308
รัฐบาลไทย-ข่าวทำเนียบรัฐบาล-ปลัด.พม. กำชับหน่วยงานที่เกี่ยวข้องคัดเลือกสตรีไทยดีเด่น ประจำปี 2560 ด้วยความรอบคอบ เป็นที่ยอมรับ และเป็นที่ประจักษ์ของสังคม
วันพุธที่ 14 มิถุนายน 2560
ปลัด.พม. กําชับหน่วยงานที่เกี่ยวข้องคัดเลือกสตรีไทยดีเด่น ประจําปี 2560 ด้วยความรอบคอบ เป็นที่ยอมรับ และเป็นที่ประจักษ์ของสังคม
ปลัด.พม. กําชับหน่วยงานที่เกี่ยวข้องคัดเลือกสตรีไทยดีเด่น ประจําปี 2560 ด้วยความรอบคอบ เป็นที่ยอมรับ และเป็นที่ประจักษ์ของสังคม
วันนี้ (14 มิ.ย. 60) เวลา 09.30 น. ที่ห้องประชุม ชั้น 8 กระทรวงการพัฒนาสังคมฯ สะพานขาว กรุงเทพฯนายไมตรี อินทุสุต ปลัดกระทรวงการพัฒนาสังคมและความมั่นคงของมนุษย์ (ปลัด พม.)เปิดเผยว่า กระทรวงการพัฒนาสังคมและความมั่นคงของมนุษย์ (พม.) โดยกรมกิจการสตรีและสถาบันครอบครัว (สค.) เตรียมการจัดงานวันสตรีไทย ประจําปี 2560 ภายใต้แนวคิด "พลังสตรีไทย สํานึกในพระมหากรุณาธิคุณ อย่างหาที่สุดไม่ได้” ซึ่งกําหนดจัดขึ้นในวันที่ 1 สิงหาคม 2560 ณ ห้องรอยัล จูบิลี่ บอลรูม ศูนย์แสดงสินค้าและการประชุมอิมแพ็ค เมืองทองธานี จังหวัดนนทบุรี
นายไมตรีกล่าวเพิ่มเติมว่า สําหรับการจัดงานดังกล่าว มีการกําหนดให้มีการคัดเลือกสตรีไทยดีเด่น ประจําปี 2560 เพื่อเข้ารับพระราชทานรางวัล จํานวน 150 คน โดยการคัดเลือกสตรีไทยดีเด่น แบ่งเป็น 1.ผู้ว่าราชการจังหวัดทุกจังหวัด ดําเนินการพิจารณาคัดเลือกสตรีไทยดีเด่นระดับจังหวัดๆ ละ 1 คน (รวม 76 คน) 2.องค์กรสมาชิกของสภาสตรีฯ ทั่วประเทศ 207 องค์กร เสนอชื่อผู้ที่มีคุณสมบัติเหมาะสมเข้าสู่กระบวนการพิจารณาคัดเลือก และ 3.คณะกรรมการคัดเลือกฯ (ชุดใหญ่) พิจารณาคัดเลือกและตรวจสอบคุณสมบัติผู้ที่ได้รับการเสนอชื่อ จนครบ 150 คน ซึ่งตนได้กําชับให้คณะกรรมการคัดเลือกฯ ในแต่ละจังหวัด ดําเนินการคัดเลือกและตรวจสอบคุณสมบัติผู้ที่ได้รับการพิจารณาเสนอชื่อ โดยให้กลั่นกรองด้วยความรอบคอบ เป็นที่ยอมรับ และเป็นที่ประจักษ์ของสังคมในแต่ละพื้นที่
รัฐบาลไทย-ข่าวทำเนียบรัฐบาล-รองปลัดกระทรวงยุติธรรม ร่วมคืนความเป็นธรรมมอบโฉนดที่ดินให้แก่ประชาชน ครั้งที่ ๘
วันพฤหัสบดีที่ 28 กุมภาพันธ์ 2562
รองปลัดกระทรวงยุติธรรม ร่วมคืนความเป็นธรรมมอบโฉนดที่ดินให้แก่ประชาชน ครั้งที่ ๘
รองปลัดกระทรวงยุติธรรม ร่วมคืนความเป็นธรรมมอบโฉนดที่ดินให้แก่ประชาชน ครั้งที่ ๘
ในวันพฤหัสบดีที่ ๒๘ กุมภาพันธ์ ๒๕๖๒ เวลา ๑๐.๐๐ น. ณ อาคารเฉลิมพระเกียรติในโอกาสฉลองพระชนมายุ ๕ รอบ ๒ เมษายน ๒๕๕๘ มหาวิทยาลัยมหาสารคาม อําเภอเมือง จังหวัดมหาสารคาม นายธวัชชัย ไทยเขียว รองปลัดกระทรวงยุติธรรม ร่วมเป็นเกียรติในพิธีมอบคืนโฉนดที่ดินให้แก่ประชาชน ครั้งที่ ๘ ตามนโยบายของรัฐบาลที่ให้ดําเนินการปราบปรามกลุ่มนายทุนที่มีพฤติกรรมปล่อยเงินกู้โดยเรียกดอกเบี้ยเกินอัตราที่กฎหมายกําหนดหรือทําสัญญาที่เป็นการเอารัดเอาเปรียบประชาชน รวมถึงได้ใช้ข้อกฎหมายฟ้องขับไล่ผู้กู้ออกจากที่ดินเป็นเหตุให้ประชาชนจํานวนมากได้รับความเดือดร้อน ไม่มีที่ทํากินและที่อยู่อาศัยจัดโดยศูนย์ปฏิบัติการป้องกันและปราบปรามการฉ้อโกงทรัพย์สินของประชาชน ตํารวจภูธรภาค ๕ โดยมี พลเอก ประวิตร วงษ์สุวรรณ รองนายกรัฐมนตรี และรัฐมนตรีว่าการกระทรวงกลาโหม เป็นประธานในพิธีฯ
รัฐบาลไทย-ข่าวทำเนียบรัฐบาล-คณะกรรมการมาตรฐานสินค้าเกษตร กำหนดมาตรฐานสินค้าเกษตร ปี 2562
วันพุธที่ 26 กันยายน 2561
คณะกรรมการมาตรฐานสินค้าเกษตร กําหนดมาตรฐานสินค้าเกษตร ปี 2562
คณะกรรมการมาตรฐานสินค้าเกษตร กําหนดมาตรฐานสินค้าเกษตร ปี 2562 จํานวน 15 เรื่อง ตามข้อเสนอให้จัดทํามาตรฐานจากผู้มีส่วนได้ส่วนเสีย ทั้งจากภาครัฐและภาคเอกชน
นายลักษณ์ วจนานวัช รัฐมนตรีช่วยว่าการกระทรวงเกษตรและสหกรณ์ เปิดเผยภายหลังการประชุมคณะกรรมการมาตรฐานสินค้าเกษตร ครั้งที่ 4/2561 ณ กระทรวงเกษตรและสหกรณ์ ว่า คณะกรรมการฯ เห็นชอบแผนการกําหนดมาตรฐานสินค้าเกษตร ปี 2562 โดยสํานักงานมาตรฐานสินค้าเกษตรและอาหารแห่งชาติ (มกอช.) ได้มีการสํารวจความต้องการมาตรฐานสินค้าเกษตร รวมถึงได้รับข้อเสนอให้จัดทํามาตรฐานจากผู้มีส่วนได้ส่วนเสีย ทั้งจากภาครัฐและภาคเอกชน ซึ่งมีแผนการกําหนดมาตรฐานสินค้าเกษตร จําวน 15 เรื่อง ได้แก่ 1) เผือก 2) พืชสมุนไพรประเภทผล 3) พืชสมุนไพรประเภทดอก 4) กระถินสําหรับอาหารสัตว์ 5) การปฏิบัติทางการเกษตรที่ดีสําหรับพืชอาหาร (ทบทวน) 6) การปฏิบัติทางการเกษตรที่ดีสําหรับการผลิตเมล็ดพันธุ์ถั่วเหลือ 7) การปฏิบัติทางการเกษตรที่ดีสําหรับยางพารา 8) การปฏิบัติทางการเกษตรที่ดีสําหรับเห็ดกระดุม 9) การปฏิบัติทางการเกษตรที่ดีสําหรับเมล็ดพันธุพืชอาหารสัตว์ และแนวปฏิบัติ 10) การปฏิบัติทางการเพาะเลี้ยงสัตว์น้ําที่ดีสําหรับฟาร์มเพาะเลี้ยงสัตว์น้ําเพื่อการบริโภค 11) การปฏิบัติทางการเกษตรที่ดีสําหรับฟาร์มเพาะพันธุ์สุนัข 12) การปฏิบัติทางการเกษตรที่ดีสําหรับฟาร์มเพาะพันธุ์แมว 13) สารพิษตกค้างสูง (ทบทวน) 14) อภิธานศัพท์ความปลอดภัยอาหาร และ 15) การชันสูตรโรคกล่องเสียงอักเสบติดต่อ
นอกจากนี้ คณะกรรมการฯ ยังได้เห็นชอบการยกร่าง/ปรับปรุงแก้ไขมาตรฐานสินค้าเกษตร ได้แก่ 1) หลักการด้านสวัสดิภาพสัตว์ : ระบบการผลิตไก่เนื้อ 2) เกษตรอินทรีย์ เล่ม 2 : ปศุสัตว์อินทรีย์ 3) การปฏิบัติที่ดีสําหรับการผลิตยางเครป 4) มันฝรั่งสําหรับการแปรรูป 5) เมล็ดกาแฟอะราบิกา 6) การชันสูตรโรคบรูเซลลา และแนวปฏิบัติ 7) แนวปฏิบัติในการใช้มาตรฐานสินค้าเกษตร การปฏิบัติทางการเกษตรที่ดีสําหรับฟาร์มไก่ไข่
"ปัจจุบันการผลิตและการค้าสินค้าเกษตรทั้งในประเทศและต่างประเทศได้ให้ความสําคัญกับเรื่องมาตรฐาน และความปลอดภัยที่จะส่งผลกระทบต่อผู้บริโภค ซึ่งที่ผ่านมามีผู้ผลิตหรือผู้ประกอบการหรือหน่วยงานของรัฐที่เกี่ยวข้อง เสนอขอจัดทํามาตรฐานเพิ่มเติมระหว่างปี จึงได้มีการแต่งตั้งคณะกรรมการวิชาการพิจารณามาตรฐานสินค้าเกษตร จํานวน 9 คณะ คือ คณะที่ 1 พืชสมุนไพรประเภทดอกและผล คณะที่ 2 กระถินสําหรับอาหารสัตว์ คณะที่ 3 การปฏิบัติทางการเกษตรที่ดีสําหรับการผลิตเมล็ดพันธุ์ถั่วเหลือง คณะที่ 4 การปฏิบัติทางการเพาะเลี้ยงสัตว์น้ําที่ดีสําหรับฟาร์มสัตว์น้ําเพื่อการบริโภค คณะที่ 5 การปฏิบัติทางการเกษตรที่ดีสําหรับฟาร์มเพาะพันธุ์สุนัข และฟาร์มเพาะพันธุ์แมว (อาจมีการเปลี่ยนชื่อให้เหมาะสมในภายหลัง) คณะที่ 6 อภิธานศัพท์ความปลอดภัยอาหาร คณะที่ 7 เผือก คณะที่ 8 สารพิษตกค้าง และคณะที่ 9 การปฏิบัติทางการเกษตรที่ดีสําหรับพืชอาหาร อีกทั้งได้แต่งตั้งคณะอนุกรรมการพิจารณาการดําเนินงานด้านอาหารฮาลานอาเซียนด้วย" นายลักษณ์ กล่าว
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-“ยุติธรรม” จับมือภาคเอกชน ฝึกทักษะวิชาชีพให้กับผู้ต้องขัง
วันศุกร์ที่ 24 กุมภาพันธ์ 2560
“ยุติธรรม” จับมือภาคเอกชน ฝึกทักษะวิชาชีพให้กับผู้ต้องขัง
ประชุมหารือกําหนดแนวทางในการคืนคนดีสู่สังคม ร่วมกับผู้บริหารบริษัท อมตะ คอร์ปอเรชัน จํากัด (มหาชน)
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
ประชุมหารือกําหนดแนวทางในการคืนคนดีสู่สังคม
ร่วมกับผู้บริหารบริษัท อมตะ คอร์ปอเรชัน จํากัด (มหาชน)
เพื่อบูรณาการความร่วมมือในการพัฒนาทักษะวิชาชีพให้กับผู้ต้องขังในสาขาวิชาชีพต่าง ๆ
ซึ่งเป็นการเตรียมความพร้อมให้กับผู้ต้องขังก่อนคืนคนดีสู่สังคม
โดยสามารถนําความรู้ที่ได้รับไปประกอบอาชีพภายหลังพ้นโทษ
ณ ห้องประชุมทรงบาดาล ตึกอมตะเซอร์วิสเซ็นเตอร์
นิคมอุตสาหกรรมอมตะนคร จังหวัดชลบุรี
รัฐบาลไทย-ข่าวทำเนียบรัฐบาล-รองปลัดฯ ภานุวัฒน์ เป็นประธานการประชุมคณะทำงานศึกษาแนวทางการจัดการซากรถยนต์ ครั้งที่ 1/2563
วันอังคารที่ 17 มีนาคม 2563
รองปลัดฯ ภานุวัฒน์ เป็นประธานการประชุมคณะทํางานศึกษาแนวทางการจัดการซากรถยนต์ ครั้งที่ 1/2563
นายภานุวัฒน์ ตริยางกูรศรี รองปลัดกระทรวงอุตสาหกรรม เป็นประธานการประชุมคณะทํางานศึกษาแนวทางการจัดการซากรถยนต์ ครั้งที่ 1/2563  ณ ห้องประชุมชุณหะวัณ ชั้น 3 สํานักงานปลัดกระทรวงอุตสาหกรรม
วันนี้ (16 มีนาคม 2563) เวลา 14.30 น. นายภานุวัฒน์ ตริยางกูรศรี รองปลัดกระทรวงอุตสาหกรรม เป็นประธานการประชุมคณะทํางานศึกษาแนวทางการจัดการซากรถยนต์ ครั้งที่ 1/2563 โดยมี นายธีระยุทธ วานิชชัง ผู้ช่วยรัฐมนตรีประจํากระทรวงอุตสาหกรรม เป็นที่ปรึกษาคณะทํางาน ณ ห้องประชุมชุณหะวัณ ชั้น 3 สํานักงานปลัดกระทรวงอุตสาหกรรม
โดยที่ประชุมได้กล่าวถึงความเชื่อมโยงของคณะทํางานศึกษาแนวทางการจัดการซากรถยนต์ชุดนี้ กับคณะกรรมการนโยบายยานยนต์ไฟฟ้าแห่งชาติ และมาตรการการป้องกันและลดการเกิดมลพิษที่ต้นทาง ของ “กลุ่มยานยนต์” ที่มาจากคณะกรรมการบริหารการป้องกันและแก้ไขปัญหาฝุ่นละอองขนาดเล็กไม่เกิน 2.5 ไมครอน (PM 2.5) จากภาคอุตสาหกรรม ที่จะต้องขับเคลื่อนไปด้วยกัน อีกทั้งได้มอบหมายให้คณะทํางานไปพิจารณาข้อจํากัดหรือความเป็นไปได้เพิ่มเติมเกี่ยวกับข้อกําหนดหรือมาตรฐานปริมาณมลพิษที่ระบายจากไอเสียรถยนต์ การรีไซเคิลโลหะมีค่าจากแผ่นวงจรอิเล็กทรอนิกส์ในรถยนต์ ข้อกฎหมายอื่น ๆ ที่เกี่ยวข้อง รวมถึงการเตรียมข้อมูลก่อนการประสานงานกับหน่วยงานภายนอกที่เป็นผู้รับผิดชอบหลัก เพื่อให้เกิดการบริหารจัดการรถยนต์ที่เป็นมิตรต่อสิ่งแวดล้อม ตลอดวงจรชีวิต
รัฐบาลไทย-ข่าวทำเนียบรัฐบาล-ก.อุตฯ เตรียม MOU ญี่ปุ่น พัฒนาอุตสาหกรรมไทยสู่อุตสาหกรรมยุค 4.0
วันอังคารที่ 30 พฤษภาคม 2560
ก.อุตฯ เตรียม MOU ญี่ปุ่น พัฒนาอุตสาหกรรมไทยสู่อุตสาหกรรมยุค 4.0
กระทรวงอุตสาหกรรม เตรียม MOU ญี่ปุ่น พัฒนาอุตสาหกรรมไทยสู่อุตสาหกรรมยุค 4.0
นายอุตตม สาวนายน รัฐมนตรีว่าการกระทรวงอุตสาหกรรม กล่าวว่า ในช่วงสัปดาห์หน้านายสมคิด จาตุศรีพิทักษ์ รองนายกรัฐมนตรี จะนําคณะเดินทางไปกระชับความสัมพันธ์กับประเทศญี่ปุ่น และกระทรวงอุตสาหกรรมจะลงนามความร่วมมือ MOU Thai-Japanese Connected Industry 4.0 กับกระทรวงเศรษฐกิจ การค้าและอุตสาหกรรม(METI) ของประเทศญี่ปุ่น เพื่อร่วมกันพัฒนาภาคอุตสาหกรรมไทยไปสู่อุตสาหกรรม 4.0 โดยเชื่อมโยงกลุ่มประเทศ CLVMV เพื่อออกไปสู่ตลาดโลกด้วยกัน ซึ่งครอบคลุมถึงความร่วมมือกันในการศึกษา การลงทุน การพัฒนาพื้นที่ในโครงการระเบียงเศรษฐกิจพิเศษภาคตะวันออกหรือ EEC รวมถึงการพัฒนาบุคลากร
นอกจากนี้ กระทรวงอุตสาหกรรม ยังมีศูนย์ Thailand Industrial Design Center และ Industrial Transformation Center:ITC เพื่อให้การขับเคลื่อนอุตสาหกรรม 4.0 ในประเทศไทยสามารถดําเนินการได้อย่างรวดเร็ว
รัฐบาลไทย-ข่าวทำเนียบรัฐบาล-นักลงทุนญี่ปุ่นกว่า 70 ราย ศึกษาโอกาสการลงทุนในไทย พร้อมจับคู่ธุรกิจมูลค่ากว่า 300 ล้านบาท
วันอังคารที่ 26 พฤศจิกายน 2562
นักลงทุนญี่ปุ่นกว่า 70 ราย ศึกษาโอกาสการลงทุนในไทย พร้อมจับคู่ธุรกิจมูลค่ากว่า 300 ล้านบาท
นักลงทุนญี่ปุ่นกว่า 70 ราย ศึกษาโอกาสการลงทุนในไทย พร้อมจับคู่ธุรกิจมูลค่ากว่า 300 ล้านบาท
นักลงทุนญี่ปุ่นกว่า 70 ราย
ศึกษาโอกาสการลงทุนในไทย พร้อมจับคู่ธุรกิจมูลค่ากว่า 300 ล้านบาท
บีโอไอดึงนักลงทุนญี่ปุ่นระดับท้องถิ่น ในกลุ่มเครื่องจักร จากภูมิภาคคันไซและชูโกกุ มาศึกษาโอกาสและลู่ทางการลงทุนในไทย และจับคู่ธุรกิจกับผู้ประกอบการไทย คาดเกิดมูลค่าการซื้อขาย กว่า 300 ล้านบาท
นายโชคดี แก้วแสง รองเลขาธิการคณะกรรมการส่งเสริมการลงทุน (บีโอไอ) เปิดเผยว่า เมื่อเร็วๆ นี้ บีโอไอ โดยสํานักงานบีโอไอ โอซากาได้นําคณะนักลงทุนระดับท้องถิ่นกว่า 70 ราย จากภูมิภาคคันไซ และภูมิภาคชูโกกุ อาทิ นครโอซากา จังหวัดชิมาเน โอกายามา ฮิโรชิมา เป็นต้น มาศึกษาโอกาสและลู่ทางการลงทุนในไทย โดยได้เข้าร่วมการสัมมนาในหัวข้อ “Business Opportunity in Thailand” เพื่อรับทราบนโยบายส่งเสริมการลงทุน ศักยภาพและความพร้อมในการรองรับการลงทุนของอีอีซี ตลอดจนฟังประสบการณ์การทําธุรกิจในไทยจากนักลงทุนญี่ปุ่นที่ลงทุนในไทยแล้ว
ในโอกาสเดียวกันนี้ คณะนักธุรกิจญี่ปุ่นยังได้มีโอกาสเยี่ยมชมบริษัทญี่ปุ่นที่ใช้เทคโนโลยีระดับสูง ด้านยานยนต์และชิ้นส่วน เยี่ยมชมกิจการของผู้ประกอบการไทย ด้านดิจิทัลและอากาศยาน และศึกษาดูงานสถาบันเทคโนโลยีการผลิต SIMTec หรือศูนย์เทคนิคแห่งการเรียนรู้เพื่อพัฒนาบุคลากรโดยร่วมมือกับองค์กรภาครัฐและเอกชนที่สําคัญ 14 หน่วยงาน โดยได้รับความร่วมมือจากผู้ผลิตเครื่องจักร อุปกรณ์ เครื่องมือชั้นนําของโลก โดยเฉพาะญี่ปุ่น นําเครื่องจักร อุปกรณ์มาติดตั้งเพื่อใช้ในการอบรมและสาธิตภาคปฏิบัติด้วย
นอกจากนี้ ผู้ประกอบการญี่ปุ่นยังได้ร่วมกิจกรรมสร้างเครือข่ายและจับคู่ธุรกิจกับผู้ประกอบการไทย จํานวน 64 คู่บริษัท ส่วนใหญ่อยู่ในอุตสาหกรรมชิ้นส่วนยานยนต์ ชิ้นส่วนเครื่องจักร และอิเล็กทรอนิกส์คาดว่าจะทําให้เกิดธุรกรรมทางธุรกิจในอนาคตเป็นมูลค่าไม่ต่ํา 310 ล้านบาท
“ประเทศไทยมีความสําคัญในการเป็นศูนย์กลางการผลิตของภูมิภาคอาเซียน ที่สามารถรองรับการลงทุนของอุตสาหกรรมที่หลากหลาย และเป็นทั้งผู้ผลิตเครื่องจักร และผู้นําเข้าเครื่องจักรที่สําคัญของภูมิภาค การจัดงานนี้ถือเป็นโอกาสดีสําหรับผู้ประกอบการไทยและญี่ปุ่นในการร่วมมือเพื่อสร้างเครือข่ายทางธุรกิจ รองรับการเป็นฐานผลิตและลงทุนในอนาคต” นายโชคดีกล่าว
ทั้งนี้ บีโอไอมีนโยบายสนับสนุนกิจการที่ใช้เทคโนโลยีและนวัตกรรมขั้นสูง รวมถึงการส่งเสริมการผลิตเครื่องจักรทุกประเภท โดยเฉพาะระบบการผลิตสมัยใหม่ ทั้งระบบอัตโนมัติ หุ่นยนต์ และอุตสาหกรรมสนับสนุนที่เกี่ยวข้อง ได้แก่ การออกแบบทางวิศวกรรม และการวิจัยพัฒนา โดยในช่วง 5 ปีที่ผ่านมา (2557 – 2561) มียอดขอรับการส่งเสริมในอุตสาหกรรมเครื่องจักรและชิ้นส่วนกว่า 244 โครงการ รวมมูลค่ากว่า 24,400 ล้านบาท
นอกจากนี้ ยังมีมาตรการส่งเสริมให้ผู้ประกอบการในอุตสาหกรรมต่างๆ ลงทุนซื้อเครื่องจักรเพื่อปรับปรุงประสิทธิภาพการผลิต เช่น การนําระบบอัตโนมัติหรือหุ่นยนต์มาใช้ทดแทนกระบวนการการผลิตเดิมซึ่งมาตรการนี้จะเอื้อประโยชน์ทั้งผู้ประกอบการในภาคอุตสาหกรรม และผู้ผลิตเครื่องจักรด้วย
************************************************
รัฐบาลไทย-ข่าวทำเนียบรัฐบาล-การประชุมใหญ่สมาพันธ์ SME ไทยทั่วประเทศ
วันเสาร์ที่ 3 กุมภาพันธ์ 2561
การประชุมใหญ่สมาพันธ์ SME ไทยทั่วประเทศ
การประชุมใหญ่สมาพันธ์ SME ไทยทั่วประเทศ
วันนี้ (3 กุมภาพันธ์ 2561) นายอุตตม สาวนายน รัฐมนตรีว่าการกระทรวงอุตสากรรม เป็นประธานกล่าวเปิดงาน”ประชุมใหญ่สมาพันธ์ SME ไทยทั่วประเทศ” โดยกล่าวปาฐกถาพิเศษในหัวเรื่อง “นโยบายส่งเสริม SMEs ไทย ปี 2561” พร้อมด้วยนายสมชาย หาญหิรัญ รัฐมนตรีช่วยว่าการกระทรวงอุตสาหกรรม ขึ้นบรรยายในรายละเอียดถึงมาตรการช่วยเหลือและผลักดัน SMEs ไทยในปัจจุบันและ อนาคต โดยมีผู้บริหารระดับสูงของกระทรวงอุตสาหกรรมร่วมงานด้วย ณ ห้องเจ้าพระยาบอลรูม ชั้น 2 โรงแรมเจ้าพระยาปาร์ค
รัฐบาลไทย-ข่าวทำเนียบรัฐบาล-รง. แก้ปัญหาแรงงานต่างด้าวผิดกฎหมาย
วันศุกร์ที่ 28 กรกฎาคม 2560
รง. แก้ปัญหาแรงงานต่างด้าวผิดกฎหมาย
กระทรวงแรงงานได้มีมาตรการชั่วคราวเพื่อแก้ไขข้อขัดข้องในการบริหารจัดการการทํางานของคนต่างด้าว โดยได้ออกประกาศกระทรวงแรงงานเรื่อง หลักเกณฑ์ วิธีการ
และเงื่อนไขในการขออนุญาตทํางานและการอนุญาตให้ทํางาน ตาม พ.ร.ก.
วันนี้ (27 กรกฎาคม 2560) นายวรานนท์ ปีติวรรณ อธิบดีกรมการจัดหางาน กระทรวงแรงงาน ชี้แจงถึงกรณีการแก้ปัญหาแรงงานต่างด้าวผิดกฎหมาย ตามที่ได้รับรายงานจาก นายวรานนท์ ปีติวรรณ อธิบดีกรมการจัดหางาน ว่า
กระทรวงแรงงานได้มีมาตรการชั่วคราวเพื่อแก้ไขข้อขัดข้องในการบริหารจัดการการทํางานของคนต่างด้าว โดยได้ออกประกาศกระทรวงแรงงานเรื่อง หลักเกณฑ์ วิธีการ และเงื่อนไขในการขออนุญาตทํางานและการอนุญาตให้ทํางาน ตาม พ.ร.ก. การบริหารจัดการการทํางานของคนต่างด้าว พ.ศ. 2560 โดยกลุ่มที่ไม่มีเอกสารใด ๆ แสดงตน เช่น หนังสือเดินทาง ใบอนุญาตทํางาน หรือเคยมีเอกสารแต่เอกสารหมดอายุ และปัจจุบันยังคงทํางานอยู่กับนายจ้างในประเทศไทยนั้น ให้สามารถทํางานได้ต่อไป ด้วยการจัดตั้งศูนย์รับแจ้งการทํางานของคนต่างด้าวขึ้นเพื่อให้นายจ้างยื่นแบบคําขอจ้างคนต่างด้าวได้ที่ศูนย์รับแจ้งฯ ซึ่งได้อํานวยความสะดวกให้กับนายจ้างในการดําเนินการหลายช่องทางคือ นายจ้างยื่นเอง ให้ผู้อื่นยื่นแทน หรือยื่นทางอินเทอร์เน็ตได้ โดยไม่ต้องพาแรงงาน ต่างด้าวมาด้วย
สําหรับเอกสาร มีเพียงสําเนาบัตรประจําตัวประชาชนของนายจ้าง สําเนาหนังสือจดทะเบียนนิติบุคคล เฉพาะหน้าแรก กรณีนายจ้างเป็นนิติบุคคล รูปถ่ายแรงงานต่างด้าว และแบบคําขอจ้างคนต่างด้าวซึ่งสามารถโหลดเอกสารได้ทางเว็บไซต์กรมการจัดหางาน และหลังจากนายจ้างยื่นแบบคําขอจ้างคนต่างด้าวแล้ว เจ้าหน้าที่จะนัดให้นายจ้างพาลูกจ้างมาสัมภาษณ์เพื่อตรวจสอบความเป็นนายจ้าง-ลูกจ้าง หากพบเป็นนายจ้าง-ลูกจ้างจริง เจ้าหน้าที่จะออกเอกสารรับรองการเดินทางเพื่อไปตรวจสัญชาติกับประเทศต้นทาง ซึ่งเมียนมา และกัมพูชา ได้อํานวยความสะดวก โดยตั้งศูนย์ OSS ในประเทศไทย ขอรับหนังสือเดินทาง (PP) หนังสือเดินทางชั่วคราว (TP) เอกสารเดินทาง (TD) หรือเอกสารรับรองบุคคล (CI) หรือเอกสารที่ประเทศต้นทางออกให้ โดยใน
ระหว่างที่คนต่างด้าวเดินทางไปตรวจสัญชาติหรือจัดทํา PP TP TD CI หรือเอกสารที่ประเทศต้นทางออกให้ ทั้งในราชอาณาจักรและนอกราชอาณาจักรเพื่อดําเนินการตรวจสัญชาติดังกล่าว ให้ได้รับการยกเว้นเกี่ยวกับการเดินทางเข้ามาหรือออกไปนอกราชอาณาจักรตามกฎหมายว่าด้วยคนเข้าเมือง
นอกจากนี้ ยังอยู่ในช่วงของการชะลอบทลงโทษในมาตรา 101 102 119 และ 122 ตามคําสั่งที่ 33/2560 ของ คสช. จํานวน 180 วัน จนถึงวันที่ 31 ธันวาคม 2560 ดังนั้น นายจ้างและแรงงานต่างด้าวจึงยังไม่ต้องรับโทษแต่อย่างใด
..............................................................
รัฐบาลไทย-ข่าวทำเนียบรัฐบาล-คณะกรรมการขับเคลื่อน และปฏิรูปด้านสาธารณสุขและสังคม เห็นชอบดำเนินการพัฒนาระบบตอบโต้ความเสี่ยง เพื่อสร้างเสริมความรอบรู้ด้วยเทคโนโลยีดิจิทัล
วันพฤหัสบดีที่ 3 มกราคม 2562
คณะกรรมการขับเคลื่อน และปฏิรูปด้านสาธารณสุขและสังคม เห็นชอบดําเนินการพัฒนาระบบตอบโต้ความเสี่ยง เพื่อสร้างเสริมความรอบรู้ด้วยเทคโนโลยีดิจิทัล
รอง นรม.พล.อ.ฉัตรชัยฯ เป็นประธานการประชุมคณะกรรมการขับเคลื่อนและปฏิรูปด้านสาธารณสุขและสังคม ครั้งที่ 1 /2562
วันนี้ (3 มกราคม 2562) เวลา 13.30 น. ณ ห้องประชุม 301 ตึกบัญชาการ 1 ทําเนียบรัฐบาล พลเอก ฉัตรชัย   สาริกัลยะ รองนายกรัฐมนตรี เป็นประธานการประชุมคณะกรรมการการขับเคลื่อนและปฏิรูปการบริหารราชการแผ่นดิน คณะที่ 4 คณะกรรมการขับเคลื่อนและปฏิรูปด้านสาธารณสุขและสังคม ครั้งที่ 1 /2562 สรุปสาระสําคัญดังนี้
ที่ประชุมมีมติเห็นชอบให้กรมอนามัย กระทรวงสาธารณสุข ดําเนินการพัฒนาระบบตอบโต้ความเสี่ยงเพื่อสร้างเสริมความรอบรู้ด้วยเทคโนโลยีดิจิทัลผ่านช่องทาง Facebook Messenger ของกรมอนามัยเพื่อแก้ปัญหาความถูกต้องของข้อมูลสุขภาพบนอินเทอร์เน็ต และปัญหาความเหลื่อมล้ําในการเข้าถึงข้อมูลด้านสุขภาพและการตรวจสอบความถูกต้องผ่านทางสื่อออนไลน์ด้วยนวัตกรรม Social listening นําข้อมูลที่ได้ไปเป็นฐานข้อมูลสําหรับการพัฒนานวัตกรรมระบบตอบกลับด้วยข้อความ (Health Medical Chatbots) เพื่อเพิ่มการมีส่วนร่วมและสร้างการรับรู้ของประชาชน
พร้อมกันนี้ รองนายกรัฐมนตรีได้สนับสนุนแนวทางสร้างการรับรู้ ในการรับข้อมูลข่าวสารด้านสุขภาพผ่านสื่อออนไลน์ สิ่งที่สําคัญคือการจัดทําระบบที่ให้ผลลัพธ์ ที่ให้ผลคุ้มค่า ตรงกลุ่มเป้าหมาย ให้เน้นเรื่องความน่าสนใจ สามารถเป็นพลังขับเคลื่อนให้คนในสังคมเห็นความสําคัญและรับรู้ข่าวสารที่ถูกต้องเป็นประโยชน์ นับว่าเป็นการปฏิรูปด้านสาธารณสุขให้สอดคล้องกับการพัฒนาไทยแลนด์ 4.0
ทั้งนี้ ให้หน่วยงานที่เกี่ยวข้องเร่งดําเนินการศึกษาข้อมูล และจัดหาผู้เชี่ยวชาญในการทํางานด้านประชาสัมพันธ์ทางสื่อออนไลน์มาร่วมทํางาน เพื่อให้การดําเนินงานมีผลลัพธ์ที่มีประสิทธิภาพ รวมทั้งเป็นตัวอย่างนําร่องกับหน่วยงานอื่น ๆ ได้ต่อไป
............................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐมนตรีฯ สุริยะ เป็นประธานพิธีเปิดโครงการ เติมพลัง SMEs ไทย ก้าวไปด้วยกัน (SMEs D Services)
วันจันทร์ที่ 13 กรกฎาคม 2563
รัฐมนตรีฯ สุริยะ เป็นประธานพิธีเปิดโครงการ เติมพลัง SMEs ไทย ก้าวไปด้วยกัน (SMEs D Services)
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม  เป็นประธานพิธีเปิดโครงการ เติมพลัง SMEs ไทย ก้าวไปด้วยกัน (SMEs D Services) ณ เทศบาลตําบลแพรกษา จังหวัดสมุทรปราการ
วันนี้ (13 กรกฎาคม 2563) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เป็นประธานพิธีเปิดโครงการ เติมพลัง SMEs ไทย ก้าวไปด้วยกัน (SMEs D Services) พร้อมด้วย นายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นางสาวสุชาดา แทนทรัพย์ โฆษกกระทรวงอุตสาหกรรม นายเมธากุล สุวรรณบุตร รองโฆษกกระทรวงอุตสาหกรรม นายเดชา จาตุธนานันท์ ผู้ตรวจราชการกระทรวงอุตสาหกรรม นายณัฐพล รังสิตพล อธิบดีกรมส่งเสริมอุตสาหกรรม และคณะผู้บริหาร เข้าร่วม โดยมี นายชาติชาย อุทัยพันธ์ ผู้ว่าราชการจังหวัดสมุทรปราการ นางสาวนารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย ผู้บริหารหอการค้าจังหวัดสมุทรปราการ ให้การต้อนรับ ณ เทศบาลตําบลแพรกษา จังหวัดสมุทรปราการ